Det tegner til at blive en træls arbejdsdag for en ung mand, der klokken 02.35 i nat blev overfaldet af to dansktalende mænd på Boulevarden i Aalborg. - Den unge mand var på vej på arbejde, da han blev passet op af to mænd, der sagde, at det var et røveri, og at de ville have hans taske. Det nægtede den unge mand, og så blev han overfaldet, fortæller vagtchef hos Nordjyllands Politi Jess Falberg. - Den 23-årige slår fra sig, og han rammer den ene røver i ansigtet, så det kan være, at røveren har et mærke i hovedet, der kan hjælpe med at identificere ham. Røverne får hevet tasken fra ham, hvorefter de stikker af. Nordjyllands Politi har kun et sparsomt signalement at gå efter. De to beskrives som 170-180 cm høje, og den ene var iført en mørk blå eller sort dunjakke. - Men vi har en del videomateriale at arbejde videre med - blandt andet fra Jomfru Ane Gade, oplyser vagtchefen. Den 23-årige mand kommet ikke noget videre til under optrinnet, men han er naturligvis rystet. Har man oplysninger i sagen, kan man kontakte Nordjyllands Politi på 114.

Referat:
En 23-rig mand på vej på arbejdet blev overfaldet af to mænd midt i Aalborg. Fik slået fra sig, men røverne slap væk med taske.